हर प्लेटफॉर्म पर लगेगी लिफ्ट
तीन से चार नई टिकट विंडो
स्टेशन पर यह सुविधाएं
भी मिलेंगी
ट्रांसपोर्ट रिपोर्टर | भोपाल
भोपाल रेलवे स्टेशन पर अगले दो महीने के दौरान यात्रियों को कई नई सुविधाएं मिलने लगेंगी। नई एंट्री और एक्जिट से लेकर पार्किंग एरिया तक बढ़ाया जाएगा। वहीं, नया फुट ओवर ब्रिज (एफओबी) शुरू हो जाएगा। इसके अलावा हर प्लेटफॉर्म पर लिफ्ट व छह नंबर पर एस्केलेटर लगेगा। रेल अफसरों का कहना है कि यात्रियों के लिए जो सुविधाएं बढ़ाई जाएंगी, उनका फायदा अप्रैल में शुरू होने वाले सिंहस्थ से पहले मिल सकेगा।
10 करोड़ रुपए किए
गए मंजूर
भोपाल स्टेशन के लिए विभिन्न सुविधाएं जुटाने करीब 10 करोड़ रुपए रेल बजट और अलग-अलग मौकों पर स्वीकृत किए गए हैं। इनमें से करीब 7 करोड़ रुपए हाल ही में रेल मंडल को मिल गए हैं। इससे ही नई सुविधाओं को अगले दो महीने के भीतर रेल मंडल द्वारा यात्रियों के लिए जुटाया जाएगा। रेल मंडल के जनसंपर्क अधिकारी आईएस सिद्दीकी का कहना है कि भोपाल सहित ए-1 श्रेणी के स्टेशनों के लिए बजट मिल गया है। इससे यह सुविधाएं पूरी की जाएंगी।
स्टेशन के दोनों ओर करीब डेढ़ हजार वर्ग फीट जगह पार्किंग के लिए बढ़ाई जाएगी। इससे दोनों तरफ 100 से अधिक चार पहिया और 300 दो पहिया वाहनों की पार्किंग के लिए जगह बढ़ जाएगी।
दो-दो नए एसी व नॉन एसी रिटायरिंग रूम बनाए जाएंगे।
यात्री चार पहिया सहित आसानी से प्लेटफॉर्म नंबर-6 पर पहुंच सकें, उसके लिए अलग से डिमार्केशन कर रास्ता बनेगा।
दो एस्केलेटर लगेंगे
प्लेटफॉर्म नंबर-6 की ओर नए एफओबी पर दो एस्केलेटर लगाए जाएंगे। एफओबी से जहां-जहां अन्य प्लेटफॉर्म कनेक्ट होंगे, हर एक पर एक-एक लिफ्ट भी लगाई जाएगी। इससे यात्री आसानी से ऊपर-नीचे आवागमन कर सकेंगे। खासकर निशक्त, बुजुर्ग और महिला यात्रियों को इससे ज्यादा सुविधा मिलेगी।
प्लेटफॉर्म नंबर-6 के नजदीक ही नया बुकिंग आॅफिस बनाया जाएगा। इसमें यात्रियों के लिए तीन से लेकर चार तक नई टिकट विंडो बनाई जाएंगी। एक काउंटर अनरिजर्व कम रिजर्व टिकट का भी इसी तरफ बनाया जाएगा। रेलवे स्टेशन पर वर्तमान में अभी 5 विंडो पर काम होता है।
पार्सल के पास नई एंट्री
भोपाल स्टेशन के छह नंबर प्लेटफॉर्म की ओर स्थित पार्सल आॅफिस के पास खाली पड़ी जमीन का उपयोग नए एंट्री गेट और एक्जिट बनाने के लिए किया जाएगा। ज्यादा भीड़ होते ही इस एंट्री और एक्जिट का उपयोग रेलवे प्रशासन करेगा। इसके अलावा वर्तमान में जो एंट्री व एक्जिट है, वह भी यात्रियों के लिए शुरू किए जाएंगे।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hne_Deva hin_Deva